Joibe 28 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Cronichis 1
Cjapitul 7
GJENEALOGJIE DI ADAM A DAVID
Dissendents di Issacar
7 1 Fîs di Issacar: Tole, Pue, Jasub, Simron: cuatri. 2 Fîs di Tole: Uzi, Refaie, Jeriel, Jacmai, Ibsam, Samuel, sorestants des fameis di Tole, oms di valôr. Tal cens sot di David il lôr numar al jere di vincjedoimil e siscent. 3 Fîs di Uzi: Izrachie. Fîs di Izrachie: Micjêl, Abdie, Gjoel… Issie: cinc, ducj sorestants. 4 Seont il cens, fat par fameis, a vevin trentesismil oms tes lôr schiriis armadis pe vuere, par vie ch’a vevin un grum di feminis e di fruts. 5 I lôr fradis, ducj de gjernazie di Issacar, oms di valôr, tal cens a jerin in dut otantesietmil.
Dissendents di Beniamin
6 Fîs di Beniamin: Bele, Beker e Jedaiel: trê. 7 Fîs di Bele: Ezbon, Uzi, Uziel, Jerimot, Iri: cinc sorestants des lôr fameis, oms di valôr; ant forin segnâts vincjedoimil e trentecuatri. 8 Fîs di Beker: Zemire, Joas, Eliezer, Elioenai, Omri, Jeremot, Abie, Anatot e Alemet; ducj chescj a jerin fîs di Beker. 9 Il lôr cens, fat seont lis listis dai lôr vons partint dai sorestants des lôr fameis, al rivà a vincj mil e dusinte oms di valôr. 10 Fîs di Jedaiel: Bilan. Fîs di Bilan: Jeus, Beniamin, Eud, Kenaane, Zetan, Tarsis e Achisacar. 11 Ducj chescj a jerin fîs di Jedaiel, sorestants des lôr fameis, oms di valôr, in disesietmil e dusinte di lôr, pronts par lâ in vuere e par combati.
Dissendents di Dan, Neftali e Manasse
12 Supim e Cupim a jerin fîs di Ir; Cusim al jere fi di Acher.
13 Fîs di Neftali: Jacaziel, Guni, Jezer e Salum, fîs di Bile.
14 Fîs di Manasse: Asriel…, chei che i veve parturîts la sô concubine aramee: Machir, pari di Galaad. 15 Machir al cjolè une femine par Cupim e Supim; sô sûr e veve non Maache. Il secont fi al veve non Zelofcad; Zelofcad al veve fiis. 16 Maache, femine di Machir, e parturì un fi che i metè non Peres, biel che so fradi al veve non Seres; siei fîs a jerin Ulam e Rekem. 17 Fîs di Ulam: Bedan. Chescj a jerin i fîs di Galaad, fi di Machir, fi di Manasse. 18 Sô sûr Amoleket e parturì Iseod, Abiezer e Macle. 19 Fîs di Semide a jerin Achian, Seken, Likchi e Aniam.
Dissendents di Efraim
20 Fîs di Efraim: Sutelac, so fi Bered, so fi Tacat, so fi Eleade, so fi Tacat, 21 so fi Zabad, siei fîs Sutelac, Ezer e Elead, copâts dai oms di Gat, int nassude in chê tiere, parcè che a jerin lâts jù a strafuî nemâi. 22 Lôr pari Efraim ju vaì par une vore di dîs e i siei fradis a vignirin a dâi confuart. 23 Podopo al lè cu la femine, ch’e cjapà sù e e parturì un fi che il pari i metè non Berie, parcè che al jere nassût cuant che e jere la disgracie in cjase. 24 Fie di Efraim e jere Seere, ch’e fasè sù Bet-Coron disot e disore e Uzen-Seere. 25 So fi al jere ancje Refac, so fi Resef, so fi Telac, so fi Tacan, 26 so fi Laadan, so fi Amiud, so fi Elisamà, 27 so fi Nun, so fi Gjosuè. 28 Si jerin sistemâts e a jerin parons di Betel e dulintor, a soreli jevât di Naaran, a soreli a mont di Ghezer e dulintor, di Sichem e dulintor fint a Aie e dulintor. 29 A jerin dai fîs di Manasse: Beisan e dulintor, Taanac e dulintor, Dor e dulintor. In chescj lûcs a jerin a stâ i fîs di Josef, fi di Israel.
Dissendents di Aser
30 Fîs di Aser: Imne, Isve, Isvi, Berie e Serac lôr sûr. 31 Fîs di Berie: Cheber e Malchiel, pari di Birzait. 32 Cheber al à vût Jaflet, Semer, Cotam e Sue, lôr sûr. 33 Fîs di Jaflet: Pasac, Bimeal e Asvat; chescj a jerin i fîs di Jaflet. 34 Fîs di so fradi Semer: Roghe, Cube e Aram. 35 Fîs di so fradi Chelem: Zofac, Imne, Seles e Amal. 36 Fîs di Zofac: Suc, Carnefer, Sual, Beri, Imre, 37 Bezer, Od, Same, Silse, Itran e Beere. 38 Fîs di Jeter: Jefune, Pispe e Are. 39 Fîs di Ule: Arac, Caniel e Rizie. 40 Chescj a jerin ducj fîs di Aser, sorestants di fameis, oms di prime e di valôr, sorestants tra i prins. Tal lôr cens, fat daûr de lôr virtût in vuere, ant saltarin fûr vincjesismil.
Notis:
- 7,1 - Il cjapitul al presente, in struc, chês altris tribûs di Israel: Issacar, Beniamin, Neftali, Manasse, Efraim e Aser. L’autôr al à sot voli lis tradizions di Gjen e di Nm, ma al dopre ancje tradizions che nô no cognossìn.
- 7,13 - Stant a Gjen 30,5-8, i fîs di Bile a jerin Dan e Neftali.
- 7,14-19 - La liste e je ingredeade e no cumbine cun chês altris listis cognossudis. Te dissendence di Manasse si cjate feminis arameis e nons forescj e si dà plui impuartance a la dissendence de part de mari che no a chê de part dal pari.
- 7,27 - Gjosuè al è il plui innomenât fra i dissendents di Efraim. La sô gjernazie e conte dîs nons.
fur_Latn fur_Latn fur_Latn cat_Latn fur_Latn ast_Latn lit_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn